Publication: Magyar Közlöny
Issue: MK-1999-52 (Year: 1999, Number: 52)
Era: 1990-2004
Section: kézbesítésétől számított 30 napon belül a polgári perrendtartásról szóló 1952. évi III. törvény közigazgatási perekre
Paragraph Index: 100

2. § Az Egyezmény szövege a következő: „Egyezmény a Magyar Köztársaság Kormánya és a Francia Köztársaság Kormánya között a belügyi együttműködésről A Magyar Köztársaság Kormánya és a Francia Köztársaság Kormánya (a továbbiakban: Felek), attól a törekvéstől vezérelve, hogy a Magyar Köztársaság és a Francia Köztársaság között az egyetértésről és barátságról, 1991. szeptember 11-én, Párizsban aláírt szerződés keretében hozzájáruljanak kétoldalú kapcsolataik fejlődéséhez, kifejezve eltökéltségüket, hogy aktívan részt vegyenek a bármely formában megjelenő bűnözés elleni harcban, arra törekedve, hogy növeljék a jogellenes bevándorlás elleni harcban való együttműködésük hatékonyságát, attól a törekvéstől vezérelve, hogy összehangolják cselekvésüket a polgári védelem és a tűzoltás területén, azzal a határozott szándékkal, hogy továbbfejlesszék az általános és helyi közigazgatás tárgyában elkezdett akciókat, arra törekedve, hogy még szorosabbá fűzzék a két állam között fennálló baráti és együttműködési kapcsolatokat, tiszteletben tartva a hatályban lévő nemzetközi egyezményeket, az alábbiakban állapodtak meg: I. Cím Rendőrségi együttműködés

Source: https://magyarkozlony.hu/hivatalos-lapok/ad6159a3ebfd6e7d3c27ac2ae33ffdc322d6e745/dokumentumok/9318bc5772ed6b857e20610ba194d08ee8c8a599/letoltes